**ROMANIA**

**JUDETUL PRAHOVA**

**CONSILIUL LOCAL AL MUNICIPIULUI PLOIESTI**

**SERVICII DE GOSPODĂRIRE URBANĂ S.R.L.**

Ploiesti, str. Văleni nr. 32, jud. Prahova

**Vizat,**

**PRIMAR**

**RAPORT DE SPECIALITATE**

**la proiectul de hotărâre** privind reglementarea unor activităţi desfăşurate de **Servicii de Gospodărire Urbană Ploieşti S.R.L.**

Prin H.C.L. 219/2010, s-a aprobat înfiinţarea Societăţii Comerciale de Gospodărire Urbană Ploieşti S.R.L. prin reorganizarea Administraţia Domeniului Public Ploieşti, şi parţială a O.P.P., avand ca acţionar unic Municipiul Ploieşti. Prin H.C.L. 306/2010 s-a aprobat schimbarea formei juridice a S.C. Gospodărire Urbană Ploieşti S.R.L din societate pe acţiuni în societate cu raspundere limitata.

Întrucât în municipiul Ploieşti, creşterea numarului de autovehicule a determinat mărirea acestora staţionate neregulamentar pe trotuare, alei, spaţii verzi, parcuri, terenuri de sport, locuri de joacă, parcari, se impune desfăşurarea activităţii de blocare a autovehiculelor oprite sau staţionate neregulamentar pe terenurile ce aparţin domeniului public sau privat al municipiului Ploieşti.

Ţinând cont de dispoziţiile imperative ale Ordonanţei de Urgenţă nr. 195/12.12.2002, privind circulaţia pe drumurile publice, cu modificarile si completarile ulterioare, ale Hotărârii nr. 965/2016 pentru modificarea și completarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, aprobat prin Hotărârea Guvernului nr. 1.391/2006, coroborat cu prevederile Hotărarii de Guvern nr. 147/1992 privind blocarea, ridicarea, transportul, depozitarea şi eliberarea autovehiculelor sau remorcilor stationate neregulamentar pe drumurile public, este necesară adaptarea la legislaţia actuală a prevederilor referitoare la activitatea de blocare, ridicare, transport, depozitare şi eliberare a vehiculelor/autovehiculelor staţionate neregulamentar, precum şi a celor abandonate.

În acest context, reglementarea activităţilor de blocare şi de ridicare, transport, depozitare şi eliberare a autovehiculelor oprite sau staţionate neregulamentar pe terenurile ce aparţin domeniului public sau privat ale municipiului Ploieşti va crea premisele pentru diminuarea situaţiilor de ocupare ilegală a terenurilor ce aparţin domeniului public sau privat al municipiului.

Cheltuielile generate de funcţionarea propriu-zisă a acestui serviciu se asigură prin încasarea tarifelor care trebuie să respecte, în baza legii, acoperirea cel puţin a sumelor investite şi a cheltuielilor curente de funcţionare şi întreţinere.

Prin introducerea acestor măsuri, se urmareşte completarea cadrului legal care să determine cetăţenii municipiului Ploieşti să respecte obligaţiile legale şi sociale din comunitatea în care trăiesc şi care să permită totodată exercitarea de către aceştia a drepturilor recunoscute de lege, făra a fi stânjeniţi de modul abuziv în care unii cetăţeni înţeleg să acţioneze.

Din cauza numărului redus de locuri de parcare se impune protejarea spaţiilor verzi, a trotuarelor, precum şi a conducatorilor auto care respecta obligaţiile ce le revin, în calitate de proprietari sau posesori de autoturisme.

Activitatea de blocare/ridicare a autovehiculelor staţionate neregulamentar urmareşte protejarea şi refacerea spaţiilor verzi, asigurarea protecţiei pietonale, facilitatea accesului la obiectivele de interes public, diminuarea problemelor legate de parcarea la domiciliu şi cea la destinaţie, s.a., eliberarea domeniului public şi privat al municipiului Ploieşti de vehiculele/autovehiculele fără stăpân sau abandonate.

Prin această activitate de blocare/ridicare a vehiculelor/autovehiculelor care ocupa ilegal drumurile sau terenurile apartinand domeniului public sau privat al municipiului Ploiesti, Servicii de Gospodărire Urbană Ploieşti S.R.L. urmareste protejarea spaţiilor verzi şi a domeniului public sau privat al municipiului, diminuarea perturbării traficului pietonal, descongestionarea traficului din parcările publice, precum si fluidizarea circulaţiei.

În vederea cointeresării cetăţenilor Municipiului Ploieşti în respectarea regulilor şi normelor sociale şi legale, precum şi în economisirea banului public (prin evitarea distrugerii spaţiilor verzi), propunem Consiliului Local al Municipiului Ploiesti aprobarea prezentului proiect de hotarare privind măsura de blocare.

Această măsură urmează a fi dispusă de agentul constatator al Politiei Locale Ploiesti, cu atributii in domeniul circulatiei pe drumurile publice/Politiei Municipiului Ploiesti, iar activitatea de blocare/ridicare se efectueaza de catre angajatii Servicii de Gospodărire Urbană Ploieşti S.R.L., exclusiv în următoarele situaţii :

- în cazul staţionării în parcările publice cu plată, aflate in concesiunea societatii noastre, dacă posesorul autovehiculului nu face dovada achitarii tarifului de parcare/tichet de parcare/confirmare plata prin sms/card-legitimatie pentru persoane cu handicap sau daca se blocheaza iesire/accesul la locurile de parcare;

- în cazul staţionării în parcările publice ce apartin domeniului public si privat al municipiului Ploiesti, delimitate prin marcaje orizontale, perpendiculare sau oblice fata de marginea partii carosabile a drumului si semnalizate prin indicatoare cu simbolul ”P”, daca se blocheaza iesire/accesul la locurile de parcare ;

- când autoturismul este parcat pe spaţii verzi, trotuare, alei, scuaruri, parcuri şi grădini publice, precum si in alte situatii prevazute de normele legislative in vigoare.

În vederea stabilirii regimului juridic al vehiculelor fără stăpân sau abandonate pe terenuri aparţinând domeniului public sau privat ale statului sau unitaţilor administrativ - teritoriale şi fluidizarii traficului auto, în special în zona centrală şi pe străzile principale ale Municipiului Ploieşti se impune necesitatea protejării cetaţenilor, prin eliberarea locurilor de parcare ocupate de vehiculele abandonate sau fără stăpân din Municipiul Ploieşti.

În conformitate cu prevederile art. 128, alin.l, lit. g) din Ordonanta de Urgenta a Guvernului nr. 195/2002 privind circulaţia pe drumurile publice, cu modificarile si completarile ulterioare, Consiliul Local Ploieşti trebuie să ia măsuri pentru pentru ridicarea si depozitarea, in spatii special amenajate, a autovehiculelor, remorcilor, caroseriilor sau subansamblurilor acestora, devenite improprii din punct de vedere tehnic pentru a circula pe drumurile publice, abandonate sau parasite pe domeniul public.

În conformitate cu Legea nr. 421/2002 - privind regimul juridic al vehiculelor vehiculelor fără stăpân sau abandonate pe terenuri aparţinând domeniului public sau privat al statului ori al unitaţilor administrativ - teritoriale, modificată şi completată prin Legea nr. 309/2006, autorităţile publice locale au obligaţia de a lua măsurile necesare în acest sens.

Astfel, se impune respectarea normelor de igienă pe domeniul public şi privat al municipiului Ploieşti şi ocrotirea mediului şi aşa suficient de poluat în municipiul Ploieşti, respectându-se în acest mod prevederile legii protecţiei mediului.

Avand in vedere cele mai sus expuse, supunem spre aprobare Consiliului Local Ploiesti prezentul proiect de hotarareprivind activitatea de blocare/ridicare a vehiculelor/autovehiculelor, care ocupă ilegal drumurile publice sau terenuri aparţinând domeniului public sau privat al municipiului Ploieşti, precum si a vehiculelor fără stăpân sau abandonate.

**Director General,**

Constantin Donald Nicolae

**Director General Adjunct,**

Negulescu Ovidiu

**Director Economic,**

Elena Trican

**Directie Juridic Contencios si Resurse Umane**

Gheorghe Constantin

**Direcţia Proiectare Intretinere Domeniul Public**

Marius Panainte

**Compartimentului Blocări-Ridicări**

Staicu Corneliu