ANEXA NR. 1

Regulament privind activitatea de ridicare/blocare a vehiculelor/autovehiculelor, care ocupa ilegal drumurile publice sau terenuri apartinand domeniului public sau privat al municipiului Ploiesti

Capitolul 1. Principii generate

**Art. 1** Prezentul Regulament prevede situatiile si modul in care se va realiza activitatea de blocare/ridicare a vehiculelor/autovehiculelor, care ocupa ilegal drumurile publice sau terenuri apartinand domeniului public sau privat al municipiului Ploiesti.

**Art. 2** Expunerea spre vanzare, inchiriere a vehiculelor/autovehiculelor pe raza Municipiului Ploiesti se efectueaza de catre persoanele fizice sau juridice, doar in spatii special amenajate si autorizate, in conditiile legii (targuri auto, showroom-uri, etc.);

**Art. 3** Agentii economici, indiferent de sediul social sau punctele de lucru, au obligatia de a parca autovehiculele cu masa maxima mai mare de 3,5 tone numai in spatii proprii sau in parcarile special amenajate pentru aceste tipuri de vehicule din municipiul Ploiesti.

**Art. 4** Masura blocarii/ridicarii se aplica vehiculelor/autovehiculelor, care ocupa ilegal drumurile publice sau terenuri apartinand domeniului public sau privat al municipiului Ploiesti.

Capitolul 2. Dispozitii generale

**Art. 5 (1)** Situatiile in care vehiculele/autovehiculele ocupa ilegal drumurile sau terenurile apartinand domeniului public sau privat al municipiului Ploiesti sunt urmatoarele:

- oprirea, stationarea, parcarea vehiculelor/autovehiculelor destinate transportului de persoane sau marfa, cu masa totala maxima autorizata de peste 3,5 t, pe domeniul public sau privat al municipiului Ploiesti;

- oprirea, stationarea, parcarea autovehiculelor cu destinatia de taximetre in afara de perimetrul statiilor de Taxi special infiintate de autoritatea publica locala;

- ocuparea abuziva, neregulamentara a locurilor de parcare administrate de Servicii de Gospodărire Urbană Ploieşti S.R.L., cat si obstructionarea locurilor din parcarile publice;

- oprirea, stationarea, parcarea vehiculelor/autovehiculelor daca prin aceasta

se limiteaza utilizarea sau se blocheaza accesul la: alei, parcuri, terenuri de sport, locuri de joaca, parcuri de distractii, parcari, scuaruri, puncte de transformare, centrale termice;

- oprirea, stationarea, parcarea vehiculelor/autovehiculelor daca prin aceasta se limiteaza sau se blocheaza accesul in institutiile publice;

- oprirea, stationarea, parcarea vehiculelor/autovehiculelor pe spatii verzi sau zone destinate amenajarii spatiilor verzi;

- ocuparea abuziva a zonelor in care accesul a fost limitat cu borne, stalpi, bariere, bolarzi ;

- oprirea, stationarea, parcarea vehiculelor/autovehiculelor in statiile mijloacelor de transport in comun ale T.C.E., statii Taxi, pasaje pietonale, esplanade;

- expunerea vehiculelor/autovehiculelor cu insemne ori inscrisuri privind intentia de vanzare/inchiriere pe domeniul public si privat al municipiului Ploiesti (trotuar, scuaruri, parcari, spatiul verde, locuri de joaca, parcuri, gradini publice, piete si oboare altele decat cele special amenajate si autorizate in scopul expunerii spre vanzare/inchiriere, esplanade) .

- oprirea, stationarea, parcarea vehiculelor/autovehiculelor in zona de actiune a indicatorului (semnului aditional) « *Cu ridicare* »;

- ocuparea zonelor in care actioneaza indicatoarele *«Oprirea interzisa* », « *Stationarea interzisa* » ;

- oprirea, stationarea, parcarea vehiculelor/autovehiculelor pe trecerile pentru pietoni si in dreptul indicatoarelor rutiere « *Trecere de pietoni* »;

- oprirea, stationarea, parcarea vehiculelor/autovehiculelor in alte zone pentru care s-au stabilit interdictii prin hotarari ale Consiliului Local sau hotarari ale Comisiei Municipale pentru Transport si Siguranta Circulatiei;

(2) Administratorul drumului public poate amenaja pe anumite zone ale trotuarului, cu avizul poliției rutiere, spații destinate opririi sau staționării vehiculelor, marcate și semnalizate corespunzător. Amenajările se pot executa numai dacă:

**a)** se respectă culoarul destinat circulației pietonilor, stabilit potrivit normativelor în vigoare, care nu poate fi mai mic de 1 m lățime;

**b)** accesul vehiculelor în parcare se realizează din partea carosabilă;

**c)** poziționarea vehiculelor în parcare nu stânjenește circulația pe prima bandă sau pe pistele amenajate."

(3) Fac exceptie de la prevederile alin. 1 autovehiculele inscriptionate apartinand politiei si pompierilor, jandarmeriei, politiei de frontiera, Agentiei Nationale de Administrare Fiscala, serviciului de ambulanta sau medicina legala, protectiei civile, Ministerului Apararii Nationale, unitatilor speciale ale Serviciului Roman de Informatii si ale Serviciului de Protectie si Paza, Administratiei Nationale a Penitenciarelor din cadrul Ministerului Justitiei, precum si autovehiculele de serviciu ale procurorilor din Ministerul Public, atunci cand se deplaseaza in actiuni de interventie sau in misiuni care au caracter de urgenta.

Art. 6. Constatarea opririi, stationarii sau parcarii neregulamentare a autovehiculelor pe terenurile apartinand domeniului public sau privat al Municipiului Ploiesti precum si dispozitia de blocare/ridicare se realizeaza de catre agentii constatatori ai Politiei Locale, cu atributii in domeniul circulatiei pe drumurile publice Politia Municipiului Ploiesti, iar activitatea de blocare/ridicare se efectueaza de catre SGU Ploiesti.

**Art. 7** (1) Vehiculele stationate neregulamentar pe partea carosabila a drumurilor publice din Municipiul Ploiesti si care constituie un obstacol pentru circulatia publica, sunt supuse ridicarii, transportului depozitarii lor in spatii special amenajate, pana la eliberarea acestora proprietarilor/detinatorilor legali sau indeplinirea formalitatilor legale de valorificare.

* 1. Se considera oprire - imobilizarea voluntara a unui vehicul pe drumul public, pe o durata de cel mult 5 minute. Peste aceasta durata imobilizarea se considera stationare.

**Art. 8** Parcarea reprezinta acel spatiu destinat in mod special stationarii vehiculelor, semnalizat prin indicatoare si marcaje care il delimiteaza de partea carosabila a drumului.

**Art. 9** Conducătorii vehiculelor au obligaţia să respecte indicatoarele şi marcajele specifice parcărilor publice aflate in concesiunea Servicii de Gospodărire Urbană Ploieşti S.R.L., precum si a parcarilor publice.

CAP. III MODALITATI DE DESFASURARE A ACTIVITATII DE BLOCARE/RIDICARE A VEHICULELOR SI AUTOVEHICULELOR CARE OCUPA ILEGAL DRUMURILE PUBLICE SAU TERENURI APARTINAND DOMENIULUI PUBLIC SAU PRIVAT AL MUNICIPIULUI PLOIESTI.

**Art. 10** **(1)** Programul de desfasurare a activitatilor de blocare/ridicare, transport si depozitare a vehiculelor se desfasoara in zilele de luni ora 0:00 - pana duminica ora 24:00.

**(2)** Solicitarile se vor efectua numai prin Dispeceratul Servicii de Gospodărire Urbană Ploieşti S.R.L. la numarul de telefon 0244/977.

**Art. 11** (1) Aproba tarifele activitatii de blocare/ridicare, transport, depozitare eliberare, dupa cum urmeaza:

* + 1. 110 lei pentru autovehiculele blocate care sunt eliberate pe loc;
    2. 200 lei pentru autovehiculele blocate pe loc de handicap;
    3. 450 lei pentru autovehiculele ridicate si eliberate la sediul amenajat in acest sens al S.C. Servicii de Gospodarire Urbana Ploiesti S.R.L.;
    4. 220 lei tarif in curs de eliberare;
    5. dupa 24 de ore de la data ridicarii autovehiculului se va percepe un tarif de depozitare de 80 lei/zi.

**(2)** Sumele incasate constituie venit la bugetul S.C. Servicii de Gospodarire Urbana Ploiesti S.R.L.

**Art. 12** Constatarea ocuparii ilegale a domeniului public sau privat se face prin dispozitia emisa de catre organele de Politie

Art. 13 (1) Dupa dispunerea de catre organele de politie insotite de un reprezentant din cadrul SGU Ploiesti a masuri de blocare sau ridicare a vehiculului/autovehiculului, se vor face fotografii in care sa fie evidentiate urmatoarele aspect:

* pozitia vehiculului/autovehiculului in functie de vecinatati;
* detalii privind inscrisuri care sa justifice sau nu oprirea in acel loc a vehiculului/ autovehiculului,
* detalii privind eventualele avarii pe care le prezenta vehiculul/autovehiculul inainte de dispunerea vreuneia dintre masuri;
* vedere de ansamblu a zonei in care sa fie vizibil numarul de inmatriculare, al vehiculului/autovehiculului, precum si orice alte fotografii relevante, semne, marcaje rutiere.

**(2)** Aparatul fotografic digital va vizualiza pe fiecare imagine data si ora la care s-au facut capturile foto.

Art. 14.Ridicarea vehiculului nu se dispune sau, dacă a fost dispusă, nu se pune în executare sau încetează, în cazul în care în vehicul este vizibilă prezența unor persoane.

**Art. 15** **(1)** Nota de Constatare pentru vehiculele/autovehiculele blocate se va intocmi in 2 (doua) exemplare, astfel:

* un exemplar ramane la reprezentantul din cadrul SGU Ploiesti;
* un exemplar se aplica pe parbrizul autovehiculului.

(2) Ridicarea vehiculului se dispune, în scris, prin dispoziție de ridicare de catre agentul constatator al Politiei Locale Ploiesti/ Politia Municipiului Ploiesti.

a) data, ora și locul ridicării vehiculului;

b) gradul profesional, numele și prenumele polițistului rutier care dispune măsura tehnico-administrativă, precum și unitatea din care acesta face parte;

c) indicarea expresă a temeiului juridic referitor la norma încălcată;

d) mențiuni privind înregistrarea foto sau video a staționării vehiculului;

e) mențiuni privind avarii vizibile pe vehicul;

f) date privind numărul de înmatriculare/înregistrare și marca vehiculului.

(3) Dispoziția de ridicare se încheie în 3 exemplare, cu următoarea destinație: primul exemplar pentru emitent, al doilea exemplar pentru reprezentantul din cadrul SGU Ploiesti S.R.L., iar al treilea exemplar pentru persoana care solicită restituirea vehiculului.

**Art. 16 (1)** Deblocarea vehiculelor/autovehiculelor se efectueaza numai dupa ce proprietarul sau detinatorul legal al acestora prezinta urmatoarele documente:

* 1. actele de identificare ale vehiculului/autovehiculului si actele personale ale celui care se prezinta pentru eliberare (numai daca acesta se legitimeaza);
  2. nota de constatare;
  3. dovada achitarii tarifului de deblocare a vehiculului/autovehiculului;
  4. pentru autovehiculele blocate din parcarile amenajate cu plata trebuie facuta suplimentar dovada platii restante a tarifului de parcare;

**Art. 17** (1) Restituirea vehiculelor/ autovehiculelor ridicate se efectueaza numai dupa ce proprietarul sau detinatorul legal al acestora prezinta urmatoarele documente:

1. actele de identificare ale vehiculului/autovehiculului si actele personale ale proprietarului sau detinatorului legal al acestuia;
2. nota de constatare a ocuparii ilegale a domeniului public sau privat;
3. dovada achitarii contravalorii operatiunii de ridicare;
4. dovada achitarii tarifului de depozitare, daca autovehiculul nu a fost ridicat in 24 de ore;

(2) Reprezentantul din cadrul SGU Ploiesti va intocmi raport de eliberare (conform Anexa 4) pe care se va mentiona nr. bonului fiscal si ora la care s-a procedat la eliberarea autovehiculului.

**Art. 18** Pentru autovehiculele blocate/ridicate, achitarea sumelor in vederea deblocarii/eliberarii se va efectua in momentul in care proprietarul/detinatorul legal autovehiculului solicita aceasta. Solicitarea se va putea face telefonic la numarul inscris pe Nota de constatare, pe dispozitivul de blocare, sau la sediul S.C. Servicii de Gospodarire Urbana Ploiesti S.R.L. din Ploiesti, str. Valeni nr. 32.

Plata se face pe loc la imputernicitii SGU Ploiesti in momentul deblocarii sau la sediul societatii in intervalul programului de lucru.

Deblocarea/eliberarea vehiculului/autovehiculului se va efectua numai dupa achitarea tarifului de deblocare sau ridicare.

Art. 19. Blocarea autovehiculului sau transportul la locul de depozitare nu se mai execută dacă, până la inițierea acesteia, proprietarul sau utilizatorul vehiculului blocat/ridicat se prezintă la locul blocarii/ridicării și este de acord cu suportarea cheltuielilor efectuate. În acest caz se suportă doar contravaloarea operațiunii de blocare sau dupa caz ridicare.

**Art. 20** In baza dispozitiei de blocare/ridicare se intocmeste de catre reprezentantii din cadrul SGU Ploiesti S.R.L. Nota de Constatare in baza careia se procedeaza la blocarea sau ridicarea vehiculelor/ autovehiculelor va contine urmatoarele:

* institutia emitenta a Notei de Constatare ;
* numele reprezentantului din cadrul SGU Ploiesti S.R.L.;
* semnatura reprezentantului din cadrul SGU Ploiesti;
* baza legala in temeiul careia s-a efectuat operatiunea de blocare/ ridicare;
* suma care trebuie achitata pentru deblocarea sau eliberarea vehiculului/ autovehiculului;
* locul unde poate fi achitata aceasta suma (adresa, numar de telefon);
* marca si numarul de inmatriculare al vehiculului/autovehiculului, precum si datele de identificare ale conducatorului autovehiculului (numai daca acesta se legitimeaza);
* termenul de contestare de 15 zile a operatiunii de blocare/ridicare,
* semnatura agentului de politie, numele in clar, functia;
* atentionarea potrivit careia deteriorarea dispozitivelor folosite la blocarea sau ridicarea vehiculelor/autovehiculelor se pedepseste conform legii penale.

**Art.21.** In cazul in care dispozitivul de blocare a fost distrus sau indepartat de catre conducatorul auto al autovehiculului si nu s-a mai putut recupera originalul “Notei de Constatare”, se va face informare catre conducerea societatii, in vederea reconstituirii documentului, conform legislatiei in vigoare.

**Art. 22** In cazul in care posesorul vehiculului/ autovehiculului supus masurii de blocare/ridicare considera ca a fost neindreptatit, acesta are dreptul de a contesta masura respectiva. Contestatia se depune la registratura S.C. Servicii de Gospodarire Urbana Ploie§ti S.R.L.din Ploiesti, str. Valeni nr. 32, jud. Prahova, in termen de 15 zile de la data blocarii/ridicarii vehiculului/autovehiculului.

In vederea solutionarii contestatiilor se constituie o Comisie de analiza solutionare a acestora numita prin Dispozitie a Primarului Municipiului Ploiesti la propunerea conducerii S.C. Servicii de Gospodarire Urbana Ploiesti S.R.L.

Comisia va decide pe baza documentelor prezentate de contestatar si imputernicitii SGU Ploiesti.

Proprietarul/detinatorul legal al autovehiculului are dreptul sa depuna contestatie la Registratura S.C. Servicii de Gospodarire Urbana Ploiesti S.R.L. in termen de 15 zile de la intocmirea "Notei de constatare". Contestatiile se solutioneaza in termen de 30 de zile de la data inregistrarii lor.

**Art. 23** In cazul nerevendicarii vehiculelor ridicate si depozitate, in spatii special amenajate in termen de 6 luni, se vor aplica masurile legale conform Legii nr. 421/2002, completata si modificata cu Legea nr. 309/2006, privind regimul juridic al vehiculelor fara stapan sau abandonate pe domeniul public sau privat al statului ori al unitatilor administrativ- teritoriale.