**ROMANIA**

**JUDETUL PRAHOVA**

**CONSILIUL LOCAL AL MUNICIPIULUI PLOIESTI**

**HOTARARE NR. \_\_\_\_\_\_\_\_**

**privind reglementarea unor activitati desfasurate de catre**

**SERVICII DE GOSPODARIRE URBANA PLOIESTI S.R.L.**

**Consiliul Local al Municipiului Ploiesti**:

Văzand Expunerea de motive a Primarului Municipiului Ploiesti si Raportul de specialitate al Servicii de Gospodarire Urbana Ploiesti S.R.L., prin care se propune aprobarea activitatii de blocare a vehiculelor/autovehiculelor care ocupa neregulamentar domeniul public si privat al municipiului Ploiesti, cat si activitatea de identificare, ridicare, transport, depozitare, eliberare sau valorificare a vehiculelor fara stapan ori abandonate pe domeniul public sau privat al Municipiului Ploiesti;

Fata de prevederile Hotărârii Consiliului Local nr. 219/2010, modificată şi completată prin Hotărârile Consiliului Local nr. 306/2010, prin care s-a aprobat înfiinţarea Servicii de Gospodărire Urbană Ploieşti S.R.L.;

Tinand cont de prevederile Legii nr. 31/1990 actualizată, privind societatile comerciale, cu modificarile si completarile ulterioare;

Având in vedere prevederile Legii nr. 51/2006, privind serviciile comunitare de utilitati publice, cu modificarile si completarile ulterioare;

Ordonanța nr. 71/2002 privind organizarea și funcționarea serviciilor publice de administrare a domeniului public și privat de interes local

In baza Ordonantei de Urgenta a Guvernului nr. 195/2002, privind circulaţia pe drumurile publice, cu modificarile si completarile ulterioare;

In conformitate cu Hotărârea nr. 1.391/2006 (\*actualizată\*) pentru aprobarea Regulamentului de aplicare a [Ordonanţei de urgenţă a Guvernului nr. 195/2002](http://legislatie.just.ro/Public/DetaliiDocumentAfis/74028) privind circulaţia pe drumurile publice;

Conform art. 7 lit. h) si lit. k din Legea nr. 155/2010 - a Politiei Locale(r);

Fata de dispozitiile Ordonanței de Guvern nr. 43/1997 privind regimul drumurilor;

Potrivit prevederilor Hotărarii de Guvern nr. 147/1992 privind blocarea, ridicarea, transportul, depozitarea şi eliberarea autovehiculelor sau remorcilor stationate neregulamentar pe drumurile public;

În conformitate cu Legea nr. 421/2002 privind regimul juridic al vehiculelor fara stapan sau abandonate pe terenurile apartinand domeniului public sau privat al statului sau unitatilor administrative-teritoriale, cu modificarile si completarile ulterioare;

Potrivit Hotararii Guvernului nr. 156/2003 pentru aprobarea Normelor metodologice de aplicare a Legii nr. 421/2001;

În baza prevederilor Legii nr. 273/2006 privind finantele publice locale, actualizata;

În conformitate cu Legea nr. 213/1998 privind proprietatea publica si regimul juridic al acesteia, actualizata;

În conformitate cu prevederile Ordonantei Guvernului nr. 71/2002 privind organizarea si functionarea serviciilor publice de administrare a domeniului public si privat de interes local, cu modificarile si completarile ulterioare, aprobata prin Legea nr. 3/2003;

Având in vedere Hotărârea Consiliului Local nr. 7/2009 – privind unele masuri de administrare a domeniului public al municipiului Ploiesti, modificata şi completată prin Hotărârea Consiliului Local nr. 96/2009;

Având in vedere Hotărârea Consiliului Local nr. 444/2011 modificata si completata, privind aprobarea unor reglementari cu privire la accesul si deplasarea vehiculelor cu tractiune animala si a vehiculelor folosite, trase sau împinse, in Municipiul Ploiesti;

Având in vedere Hotărârea Consiliului Local nr. 263/2013, privind aprobarea Regulamentului pentru înfiinţarea, organizarea şi exploatarea parcărilor publice cu plată aflate pe domeniul public şi privat al municipiului Ploieşti ;

În temeiul art. 36 alin. (2), lit. c) si alin. 5) lit. a) din Legea nr. 215/2001 privind administratia publica locala, republicata si actualizata

**HOTĂRĂŞTE:**

**Art. 1.** Aprobă Regulamentul privind activitatea de ridicare/blocare a vehiculelor/autovehiculelor, care ocupa ilegal drumurile publice sau terenuri apartinand domeniului public sau privat al municipiului Ploiesti, conform Anexei nr. 1 la prezenta hotarare.

**Art. 2.** Aproba Regulamentul privind organizarea si efectuarea activitatii de identificare, ridicare, transport, depozitare, eliberare sau valorificare a vehiculelor fara stapan sau abandonate pe domeniul public sau privat al municipiului Ploiesti, conform Anexei nr. 2.

**Art. 3.** Aproba modelul Notei de Constatare pentru aplicarea prevederilor prezentei hotarari, conform Anexei nr. 3.

**Art. 4.** Stabileste ca Punctul de lucru din Ploiesti, strada Ghighiului nr. 9, judetul Prahova, situat in spatele Hipodromului Ploiesti, sa aiba destinatia de parc auto special amenajat pentru depozitarea vehiculelor/autovehiculelor parcate neregulamentar, ridicate de pe drumurile publice sau terenuri apartinand domeniului public sau privat al municipiului Ploiesti care ocupa illegal, precum si vehiculelor/autovehiculelor abandonate sau fara stapan.

**Art. 5.** (1)Sumele incasate cu titlul de tarife prin aplicarea regulamentelor prevazute la art. 1 constituie venituri proprii ale Servicii de Gospodarire Urbana Ploiesti S.R.L.

(2) Sumele obtinute din valorificarea vehiculelor fara stapan sau abandonate, iar cheltuielile ocazionate cu inventarierea, ridicarea, expertizarea, transportarea si depozitarea acestora vor fi suportate de la bugetul local.

**Art. 6.** Începand cu data prezentei, prevederile Hotararii Consiliului Local nr. 214/2015 privind reglementarea unor activitati desfasurate de SERVICII DE GOSPODARIRE URBANA PLOIESTI S.R.L. isi inceteaza aplicabilitatea.

**Art. 7.** SERVICII DE GOSPODARIRE URBANA PLOIESTI S.R.L. si POLITIA LOCALA PLOIESTI va duce la indeplinire prevederile prezentei hotarari.

**Art. 8.** Directia Administratie Publica, Juridic-Contencios va aduce la cunostiinta publica prevederile prezentei hotarari.

**Data in Ploiesti, astazi,.................…….**

**Presedinte de sedinta Contrasemneaza Secretar**